Offentliggørelse af en anmodning om annullering i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer, sammenholdt med artikel 7, stk. 1, i Kommissionens delegerede forordning (EU) nr. 664/2014 om supplering af Europa-Parlamentets og Rådets forordning (EU) nr. 1151/2012 med hensyn til fastlæggelsen af EU-symboler for beskyttede oprindelsesbetegnelser, beskyttede geografiske betegnelser og garanterede traditionelle specialiteter og med hensyn til visse regler om oprindelse, visse procedureregler og visse yderligere overgangsbestemmelser

(2021/C 344/05)

Denne offentliggørelse giver ret til at rejse indsigelse mod anmodningen om annullering, jf. artikel 51 i Europa-Parlamentets og Rådets forordning (EU) nr. 1151/2012 (1), sammenholdt med artikel 7, stk. 1, i Kommissionens delegerede forordning (EU) nr. 664/2014 (2), senest tre måneder efter datoen for offentliggørelsen.

ANMODNING OM ANNULLERING

Anmodning om annullering i henhold til artikel 54, stk. 1, i forordning (EU) nr. 1151/2012

»Volailles de Loué«

EU-nr.: PGI-FR-9149-CANCEL – 15. februar 2021

BOB ( ) BGB (X) GTS ( )

1. Registreret betegnelse, der foreslås annulleret

» Volailles de Loué «

2. Medlemsstat eller tredjeland

Frankrig

3. Produkttype [jf. bilag XI]

Kategori 1.1 Kød (og slagtebiprodukter), fersk

4. Person eller organ, der fremsætter anmodning om annullering

Syndicat des Volailles Fermières de Loué – SYVOL QUALIMAINE La Cour du Bois 72550 Coulans-sur-Gée FRANKRIG

Tlf.: +33 243399313

Fax +33 243234219

E-mail: info@loue.fr

Sammenslutningen Syndicat des volailles fermières de Loué – SYVOL QUALIMAINE står for at forvalte de beskyttede geografiske betegnelser (BGB) »Volailles de Loué«, »Volailles du Maine« og »Œufs de Loué«, og har gjort det siden disse blev optaget i registeret over beskyttede oprindelsesbetegnelser og beskyttede geografiske betegnelser.

Syndicat des volailles fermières de Loué – SYVOL QUALIMAINE repræsenterer og samler alle producenter af produkter, der markedsføres med BGB’en »Volailles de Loué«.

5. Type annullering og dertil knyttede grunde

☐ I overensstemmelse med artikel 54, stk. 1, første afsnit, i forordning (EU) nr. 1151/2012

☐ Litra a)

☐ Litra b)

☒ I overensstemmelse med artikel 54, stk. 1, andet afsnit, i forordning (EU) nr. 1151/2012

På baggrund af et fald i de markedsførte mængder af hele stykker fjerkræ solgt under den beskyttede geografiske betegnelse »Volailles de Loué« ønsker den ansøgende sammenslutning at:

— fremme markedsmulighederne for fjerkræprodukter, der sælges under dens mærker og give afkald på BGB-beskyttelsen af »Volailles de Loué«, og

— udvikle BGB’en »Volailles du Maine«, der er baseret på navnet på en region.

Ud over den ansøgende sammenslutning er der ikke andre brugere af den beskyttede geografiske betegnelse » Volailles de Loué«.

National afgørelse:

Bekendtgørelse af 28. januar 2021 om godkendelse af et forslag fra det nationale udvalg om beskyttede geografiske betegnelser, kvalitetsmærket »Label Rouge« og garanterede traditionelle specialiteter under det nationale institut for oprindelse og kvalitet (»Institut national de l’origine et de la qualité«) om at fremsende en anmodning om annullering af registreringen af den beskyttede geografiske betegnelse (BGB) »Volailles de Loué«: https://www.legifrance.gouv.fr/jorf/id/JORFTEXT000043080559

(1) EUT L 343 af 14.12.2012, s. 1.

(2) EUT L 179 af 19.6.2014, s. 17.